b'\n_START_ARTICLE_\nH\xc3\xa5\xc3\xb8ya (Porsgrunn)\n_START_PARAGRAPH_\nH\xc3\xa5\xc3\xb8ya er en \xc3\xb8y mellom M\xc3\xb8rjefjorden og Langangsfjorden helt s\xc3\xb8r\xc3\xb8st i Porsgrunn kommune i Telemark, p\xc3\xa5 grensa mot Vestfold._NEWLINE_\xc3\x98ya er bratt og frodig, med flere flotte badeplasser. Her finnes edell\xc3\xb8vskog, strandenger og gamle blomsterenger. Store deler av \xc3\xb8ya er vernet som naturreservat. I nord har \xc3\xb8ya forbindelse til fastland via gangbru._NEWLINE_De f\xc3\xb8rste menneskene bosatte seg p\xc3\xa5 H\xc3\xa5\xc3\xb8ya for mange tusen \xc3\xa5r siden, i steinalderen, og det er funnet mengder av flintredskaper og sk\xc3\xa5r etter leirkar fra denne perioden._NEWLINE_\xc3\x98ya grenser som nevnt mot M\xc3\xb8rjefjorden i \xc3\xb8st, og etter Snorres beretning kan det se ut som at det var her Olav den hellige i det store sj\xc3\xb8slaget ved Nesjar beseiret Svein Jarl palmes\xc3\xb8ndag 1016_NEWLINE_Fra nyere tid finnes det rester etter ishus fra tiden med iseksport. Opp gjennom tiden har det v\xc3\xa6rt mange fastboende p\xc3\xa5 \xc3\xb8ya, og i perioden 1902-1947 hadde \xc3\xb8ya egen skole.'